ઈશ્વર માસ્તર બની ડી.કે.ની પરીક્ષા લેતો ગયો છે અને ડી.કે. વિદ્યાર્થી, વાલી અને શિક્ષકની ભૂમિકા ભજવતા ભજવતા દરેક પરીક્ષામાં પાર ઉતરતા ગયા છે. તેઓ પણ ક્યારેક હતાશ થયા, ક્યારેક નાપાસ થયા પણ ડી.કે. હાર ન માની કે હિંમત ન છોડી. તેઓ વિચાર, વાણી અને વર્તનમાં વ્યવહારિક બની રહ્યા. અંજામ એ આવ્યો કે, આજે એક એવી પરિસ્થિતિનું નિર્માણ થયું છે જ્યારે અધ્યાત્મ, સાહિત્ય અને શિક્ષણ પ્રત્યેનાં લગાવે ડી.કે.ને એક સારા મોટીવેશનલ કાઉન્સિલર અને શાળા સંચાલક બનાવ્યા છે. તેમની શાળાનાં વિદ્યાર્થી-વાલી હોય કે અન્ય કોઈ લોકો હોય.. ડી.કે.નાં અનુભવવિશ્વમાં તમામ સમસ્યાનું નિકારણ સરળતાથી મળી રહે.